Paula Padrik

Paula Padrik (aastani 1950 Paula Nõmm; 29. aprill 1926 Tudulinna – 2. september 2008 Tallinn) oli eesti ooperilaulja (sopran). 

Ta lõpetas aastal 1945 Türi Aiandustehnikumi, õppis aastatel 1945–1946 Tallinna Riiklikus Tarbekunsti Instituudis aia- ja pargikujundust, lõpetas aastal 1950 Tallinna Muusikakooli. Aastal 1955 lõpetas Tallinna Riikliku Konservatooriumi laulu erialal, õppides Linda Sauli klassis.

Aastail 1955–1969 oli Rahvusooper Estonia ooperisolist, koloratuursopran. Tema säravamaid esitusi oli Estonias Mozarti "Võluflöödi" Öökuninganna osas. Ta on üles astunud ka kammerlauljana

Isiklikku 
Ta oli aastast 1950 abielus näitleja ja raadiodiktori Endel Padrikuga, nende tütar on poliitik ja ajakirjanik Jaana Padrik.

Tunnustus 
 1960 Eesti NSV teeneline kunstnik

Eesti ooperilauljad
Eesti NSV teenelised kunstnikud
Metsakalmistule maetud
Sündinud 1926
Surnud 2008